Pta-tiener verdwyn uit ouerhuisMonica Gaus. Foto: Facebook Monica Gaus (15) is Vrydagoggend die laaste keer deur haar ouers gesien toe hulle op pad werk toe was. Ronnie Meyer, Monica se stiefpa, het aan Maroela Media gesê Monica ontvang tuisonderrig en werk soggens by ŉ leningsmaatskappy in Pretoria. “Sy het Vrydag vir ons gesê sy voel nie lekker nie en gaan nie werk toe nie,” het hy gesê. “Die huishulp het later vertel dat sy met iemand oor die telefoon gepraat het wat haar gedreig het. Sy was glo ontsteld. Sy het buite die hek gaan staan en ŉ wit Corsa-bakkie het haar opgelaai. Ons is nie seker of sy gewillig saam met die bestuurder gery het en of sy in die bakkie in gedwing is nie.” Meyer het gesê Monica se selfoon is sedert haar verdwyning af. Die egpaar het Saterdag ŉ vermistepersoonsaak by die Villiera-polisiestasie aangegee. Die polisie kon nie Dinsdag vir kommentaar bereik word nie. Monica is blond met ŉ ligte vel en medium gebou. Sy het ŉ blou denimbroek en ŉ rooi sweetpaktop aangehad toe sy laas gesien is. Lees gerus die opvolgberig hier.